Vaccinul anti-Covid, cadou la împlinirea a 11 ani de căsnicie pentru doi profesori din Iași: "Ca să putem intra la şcoală mai repede“.
Doi profesori au fost printre primii care s-au imunizat la Iași. Ciprian Crețu, profesor: "Ne-am vaccinat ca să putem intra la şcoală mai repede, în siguranţă.“.
A doua campanie de vaccinare a început și la Iași. Ariadna şi Ciprian au fost printre primii care s-au imunizat acolo. Amândoi sunt profesori la Colegiul Gheorghe Asachi din Iaşi. Au reuşit să se programeze prin telefon, pentru că platforma nu era funcţională.Ariadna Crețu, profesoară: "M-am vaccinat în primul rând să îmi fie bine mie, pentru că dacă mie îmi va fi bine le va fi bine şi celor din jurul meu, copiilor, familiei, tuturor.“Ciprian Crețu, profesor: "Ne-am vaccinat ca să putem intra la şcoală mai repede, în siguranţă.“Ariadna şi Ciprian pot spune că pentru ei vaccinarea e un fel de cadou. Azi împlinesc 11 ani de căsnicie. Ariadna Cretu: "Am citit că aceşti 11 ani reprezintă nunta de oțel, noi sperăm ca acest vaccin să întărească şi mai mult legătura noastră de 11 ani.“Ciprian Crețu, profesor: "Suntem bucuroşi, ne-am dorit să ne vaccinăm încă de la început.“Bubu Stere are 68 de ani şi e pensionar. Nu a stat pe gânduri atunci când a aflat că se poate vaccina. Sâmbătă dimineaţa a accesat platforma naţională şi s-a programat.Bubu Stere, persoană vaccinată: "Am argumente personale, medicale care mă obligă să mă vaccinez în faza a doua. Am foarte mare încredere că e singurul mod prin care oamenii vor intra în normalitate într-o perioadă relativ scurtă, eu ştiu cinci, şase luni.“.